Arbani Yasiz

Arbani Yasiz (lahèr tangghâl 15 Oktober 1994) èngghi panèka palakon, moḍèl sareng penyanyè ḍâri Inḍonèsia.Anisa Putri Haniyah. "Profil Arbani Yasiz, Perjalanan Panjang di Dunia Akting ". RRI. 2025-11-13. Èyaksès 2026-01-17.  Arbani molaè èkennal karana alakon ḍâlem Roman Picisan the Series.

 Karèr 
Arbani amolaè akarèr mènangka dhâddhi moḍèl tor toman dhâddhi juwara nomer ḍuwâ' ḍâlem Coverboy majalah Aneka Yess!! è taon 2012 sè dhâddi jhâlân kaangghuy maso' ka ḍunia hiburân. Saterrossa, salèrana amaèn pan-saponapan iklan. È taon 2013, salèrana aparèng onèng manabi amaèn è èpisoḍ sè nomer empa' ḍâlem sèrial Cinta sè Samè, namong panampilan sè bâḍâ Arbanina ta' ètampilaghi nalèkana sèrial panèka tayang.

È taon 2015, salèrana ngaollè kasempadhân kaangghuy alakon dhâddhi Lutung ḍâlem sèrial Pangèran Luntung. Manabi è bulân Agustus è taon sè samè, salèrana alakon dhâddhi TJ ḍâlem sèrial High School Love Story sè ètayangaghè è SCTV. Ghi' ètaon sè samè è bulân Nopèmber, salèrana agabung ḍâlem sèrial Pacarna Kaulâ ḍâri Langngè' kalabân alakon dhâddhi Dika. È tain sè samè jhughân, Arbani molaè akarèr è ḍunia filem, lèbât filem sè èsutraḍaraè sareng Hadrah Daeng Ratu, èngghi panèka Heart Beat kalabân alakon dhâddhi Bhiru.

È taon 2016, Arbani Yasiz amaèn filem Nalèkana Mas Gagah Ondhur, kalabân alakon dhâddhi kancana Gagah. È bulân Mèi è taon 2016, Arbani amaèn sèrial Popcorn kalabân ḍuwâ' lakon, èngghi panèka Raka sareng Rama. È bulân Agustus 2016, Arbani alakon dhâddhi Gilang ḍâlem filem Surat Kaangghuy Sampèan 

Sajjhek bulân Pèbruwari sampè' Agustus è taon 2017, Arbani alakon dhâddhi Roman ḍâlem sèrial tèlèvisi sè kalonta kalabân juḍul Roman Picisan the Series, sè èkala' ḍâri filem taon 1980, èngghi panèka filem Roman Picisan.

Ḍâri bulân Ḍèsèmber 2017 sampè' Jânuwari 2018, Arbani amaèn ḍâlem sèrial tèlèvisi Bhâjâ Potè, kalabân alakon dhâddhi Danum. È taon 2018, Arbani amaèn film vèrsi ḍâri Roman Picisan the Series, èngghi panèka Rompis kalabân asma samè kalabân asma sè sabelluna m

È taon 2018 sampè' 2019, Arbani alakon dhâddhi Beben, sè ècarètaaghi mènangka tokang ojèk ḍâri perusahaan Gobee, ḍâlem sèrial tèlèvisi sè palèng lanjhâng bâktona è Inḍonèsia, èngghi panèka Tokang Ojek Pengkolan. Akhèr taon 2019 sampè' 2020, Arbani ngaollè lakon sè samè kalabân sabelluna, èngghi panèka è sèrial tèlèvisi Gober.

 Kaoḍi'ânna dhibi'èn 
Arbani abhekalan sareng Raisaa Ramadhani è tangghâl 24 Mèi 2025. È tangghâl 9 Agustus 2025, kaḍuwâna resmi akabin. Akaḍ nèka kaḍuwâna èlaksanaaghi è Masjiḍ Istiqlal.Asnida Riani. "Selamat, Arbani Yasiz dan Raissa Ramadhani Resmi Menikah". Liputan 6. 202508-09. Èyaksès 2026-01-18.

 Sombher